Tidligere Integrations- og Beskæftigelsesborgmester, Anna Mee Allerslev, er blevet valgt ind i København. Det står fast, efter de personlige stemmer her til aften er talt op.

Radikale Venstre har til kommunalvalget fået i alt 26.691 stemmer i København. Det er en tilbagegang på 2,3 procentpoint, men det er nok til fem mandater i Borgerrepræsentationen.

Og det er netop det femte og sidste mandat, der går til Anna Mee Allerslev. Hun har fået 1.123 personlige stemmer.

Læs også Pind anklager Frank Jensen for at stå bag Anna Mees fald

Stod øverst på stemmesedlen

Anna Mee Allerslev er blevet valgt ind på trods af, at hun har trukket sig helt fra politik efter en række skandalesager.

Det gjorde hun på et pressemøde den 25. oktober 2017. Det var under en måned før kommunal- og regionsvalget, og kandidatlisterne var for længst indleveret.

Derfor stod Anna Mee Allerslev øverst på stemmesedlen under

Læs også Anna Mee Allerslev og kometkarrieren, der brændte ud

Radikale Venstre i København til kommunalvalget.

Nedlægge sit mandat

Viktor Dylander er formand for Radikale Venstre i Hovedstaden. Her til aften har han følgende kortfattede kommentar:

- Som Anna Mee Allerslev har sagt tidligere, så stiller hun sig ikke til rådighed. Hun skal nu finde ud af, hvordan hun vil nedlægge sit mandat, siger han.

De fire andre mandater er gået til Mia Nyegaard, Mette Annelie Rasmussen, Tommy Petersen og Karen Melchior.